ПОКАНА ЗА ИЗРАЗУВАЊЕ ИНТЕРЕС

ЗА

КООРДИНАТОР НА АКТИВНОСТИТЕ ЗА АНГАЖИРАЊЕ НА ЗАСЕГНАТИТЕ СТРАНИ И СОЦИЈАЛНИТЕ АСПЕКТИ НА ПРОЕКТОТ ЗА УНАПРЕДУВАЊЕ НА ОСНОВНОТО ОБРАЗОВАНИЕ

 (реф.бр. MK-MES-338876-CS-INDV/001-23)

**Министерство за образование и наука**

**Проект за унапредување на основното образование- ПЕИП**

**Заем бр.: 9182-MK**

**Консултантски услуги- Индивидуален консултант**

На Република Северна Македонија ѝ е одобрен заем од страна на Меѓународната банка за обнова и развој- групација Светска банка за имплементација на Проектот за унапредување на основното образование. Дел од овие средства ќе бидат искористени за исплата на обврските што ќе произлезат од договор за ангажирање на координатор на активностите за ангажирање на засегнатите страни и социјалните аспекти на Проектот за унапредување на основното образование.

Консултантските услуги вклучуваат поддршка на Министерството за образование и наука при имплементација на проектните активности во рамки на Проектот за унапредување на основното образование особено насочени кон ангажирање на сите засегнати страни и поврзани со социјалните аспекти на проектот. Предвидено времетраење на услугите е февруари 2023- февруари 2026. Описот на работни задачи на англиски јазик е достапен на ЕСЈН на https://e-nabavki.gov.mk/PublicAccess/home.aspx#/international-donor-announcements и на веб страната на Министерството за образование и наука: https://mon.gov.mk/peip

Министерството за образование и наука ги поканува сите заинтересирани лица кои ги исполнуваат бараните квалификации да достават документи (биографија на македонски и/или англиски јазик и други информации/документи) со кои ќе се потврди дека ги исполнуваат следните квалификации и искуство за извршување на услугите:

* Универзитетска диплома од областа на социјални науки, со предност на социјална политика и социјална работа;
* Најмалку 5 години професионално искуство во активности/проекти кои вклучуваат ранливи категории, активности за вклучување на засегнати страни, активности за дисеминација на проектни активности и за споделување на информации;
* Претходно искуство со проекти финансирани од меѓународни донатори/кредитори ќе се смета за предност
* Целосна компјутерска писменост;
* Одлично владеење со македонски и англиски јазик (пишан и говорен). Познавање на албанскиот јазик ќе се смета за предност.

Изборот ќе се врши врз основа на постапка за избор на индивидуален консултант согласно процедурите за набавки на Светска банка дефинирани во Регулативата за набавки на Светска Банка за финансирање на инвестициски проекти („Регулатива за набавки“) (Procurement Regulations for IPF Borrowers dated July 2016, revised November 2017, and August 2018- “Procurement Regulations’). Дополнителни информации може да се добијат на долунаведената адреса во работно време од 08:30 до 16:30.

**Документите со кои се изразува интерес (биографија на македонски и/или англиски јазик и други информации/документи) треба да се достават најдоцна до 9.02.2023 година (до крајот на денот) на следната електронска адреса:**

**danijela.maneva@mon.gov.mk (CC: igor.krstevski@mon.gov.mk)**

**СО НАЗНАКА „ЗА ОГЛАС 001-23“**